b'\n_START_ARTICLE_\nUfag C.I\n_START_PARAGRAPH_\nUfag C.I je bilo bojno letalo podjetja Ufag oziroma Ungarische Flugzeugfabrik AG iz Mad\xc5\xbearske za \xc4\x8dasa prve svetovne vojne._NEWLINE_Letalo je proizvod tovarni\xc5\xa1ke razvojne skupine, ki jo je vodil slovenski in\xc5\xbeenir Stanko Bloudek.\n_START_SECTION_\nKonstrukcija\n_START_PARAGRAPH_\nKonstrukcijsko je bil Ufag C I enomotorno dvokrilno letalo z dvema sede\xc5\xbeema, za pilota spredaj za motorjem in za opazovalca oziroma izvidnika zadaj za njim. Zasnovano je bilo za ogledni\xc5\xa1ke naloge nad boji\xc5\xa1\xc4\x8dem zato je imel opazovalec na voljo mitraljez name\xc5\xa1\xc4\x8den na vrtljivem podstavku, s katerim je lahko streljal v obrambo pred napadom od zadaj._NEWLINE_Letalo je poganjal 6-valjni zra\xc4\x8dno hlajeni vrstni motor z mo\xc4\x8djo 230 KM.\n_START_SECTION_\nProizvodnja\n_START_PARAGRAPH_\nUfag C I so izdelovali v mati\xc4\x8dni tovarni v Budimpe\xc5\xa1ti in po licenci v podjetju Ph\xc3\xb6nix, ki je tako kot Ungarische Flugzeugfabrik AG spadalo med tovarne, ki jih je imel v lasti finan\xc4\x8dnik in industrijalec Camillo Castiglioni._NEWLINE_V Ufagu so jih za\xc4\x8deli delati proti koncu leta 1917, naredili prve tri, nato pa v naslednjem letu \xc5\xa1e 123.'